Thomas John Gumbleton

Thomas John Gumbleton (født 26. januar 1930 i Detroit i Michigan i USA) er en emeritert katolsk hjelpebiskop i erkebispedømmet Detroit, som i en periode ble ansett som en av de mest omstridte amerikanske kirkeledere.


== Liv og virke ==


=== Bakgrunn ===
Gumbleton gikk på Sacred Heart Seminary High School og senere på Sacred Heart Seminary. Gumbleton studerte deretter ved St. John’s Provincial Seminary i Plymouth og ved Lateranuniversitetet i Roma. Gumbleton fikk i 1952 en B.A. og i 1956 en mastergrad i teologi (M-Div.). I 1964 var han ved Pontifical North American College i Roma og tok da doktorgraden i kirkerett.


=== Prest ===
Den 2. juni 1956 ble Gumbleton presteviet av erkebiskopen av Detroit, kardinal Edward Aloysius Mooney.


=== Biskop ===
Pave Paul VI utnevnte ham den 8. mars 1968 til hjelpebiskop i Detroit og til titulærbiskop av Ululi. Han ble bispeviet av Detroits erkebiskop John Francis Dearden den 1. mai samme år. Medkonsekrerende var biskopen av Lansing, Alexander Mieceslaus Zaleski, og Detroit-hjelpebiskopen Joseph Matthew Breitenbeck.
I 1972 ble han grunnleggende president av organisasjonen Pax Christi.
I desember 1980 grunnla Gumbleton Michigan Coalition for Human Rights sammen med den tidligere episkopale biskop Harry Coleman McGehee, jr. og rabbi Richard Hertz. Gumbletons søndagsprekener fra St Leo's parish ble dokumentert i National Catholic Reporter, der han også skrev en regelmessig spalte.Den 6. mai, 1987 var Gumbleton en av åte protesterende som ble arrestert ved US Department of Energys Nevada Test Site i Mercury i Nevada. De protesterte mot atomvåpentestene på anlegget.Den 4. juni 1999 ble biskop Gumbleton og en rekke andre antikrigsdemonstranter arrestert foran Det hvite hus i Washington, DC, på et sted der de blokkerte innfarten. De hadde protestert mot NATOs bombiner i Jugoslavia under Kosovokrigen.Biskop Gumbleton var blant de amerikanske motstanderne mot Irakkrigen. Sammen den metodistiske biskop Joseph Sprague, rabbineren Arthur Waskow, nobelfredsprisvinneren Mairead Corrigan, og Jody Williams, og mange andre medlemmer av fredsorganisasjoner ble han arrestert nok en gang i 2003 ved en demonstrasjon foran Det hvite hus.Biskop Gumbleton støttet organisasjonen New Ways Ministry, og oppfordret også katolske prester til å manifestere sin legning offentlig med 'å komme ut' (Coming out) og slik være ærlige mot sdeg selv og mot andre mennesker. Gumbleton har en homofil bror Dan og engasjerer seg for en læremessig endring av katolsk seksualetikk hva angår den etiske vurdering av samkjønnede parforhold.Gumbleton var etter kirkeretten ment å skulle tilby sin deatreden fra aktivt bispeembede ved fylte 75 år. Det var i januar 2005. Da bad han istedet om å få fortsette i embedet.Den 2. februar 2006 ble han emeritert i en alder av 75 år. Biskop Gumbleton fremholdt selv ble han tvunget av Vatikanet til å fratre sine embeder etter at han offentlig hadde støttet et delstatslovforslag i et annet bispedømme uten den stedlige biskops samtykke. Få dager etter at han hadde ytret seg om lovforslaget, mottok han et brev fra kardinal Giovanni Battista Re i Roma, der det het at han hadde brutt communio episcoporum-solidariteten ved å støtte lovforslaget i Ohio. Kardinal Re beordret Gumbleton til straks å søke avskjed som aktiv hjelpebiskop, og likså fratre som pastor for menigheten St. Leo's Parish.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Kardinal Amleto Giovanni Cicognani (1883–1973) *1933
Kardinal John Francis Dearden (1907–1988) *1948
Biskop Thomas John Gumbleton (1930–) *1966


== Referanser ==